**San Xoán de Serres** é unha parroquia que se localiza no sur do concello de Muros. Segundo o padrón municipal (INE 2013) ten 2.088 habitantes (1.091 mulleres e 997 homes) distribuídos en 13 entidades de poboación, o que supón unha diminución en relación ao ano 1999 cando tiña 2.494 habitantes.

Patrimonio
----------

Igrexa parroquial.
A **igrexa parroquial** de San Xoán Bautista sufriu ao longo da súa historia diferentes ampliacións e remodelacións. A partida máis antiga conservada no seu arquivo é de 1600. No século XVIII a Confraría da Nosa Señora das Dores financiou a construción da capela maior, incorporada ó corpo principal da igrexa. En 1892 levouse a cabo unha gran ampliación, quedando o edificio actual con planta de cruz latina, sancristía, presbiterio, nave central e dúas capelas.

En 1984 remodelouse o presbiterio, desprazándose cara a adiante o altar de pedra incorporado ó retablo, tamén de pedra. Engadiuse tamén un sagrario de pedra atopado entre entullos. En 1991 volveuse ampliar, quedando a nave central de forma cuadrangular.

Santuario da Virxe do Camiño.
O **santuario da Virxe do Camiño**, de estilo gótico, foi construído cara ao século XV. Acolle unha imaxe da Virxe, atopada segundo a tradición nunha praia veciña.

A planta é rectangular, composta por unha soa nave dividida en catro tramos por tres arcos apuntados. No exterior ten grosos contrafortes e uns grandes canzorros de inspiración románica. A carón da fachada principal está anexo o edificio que correspondeu ao antigo Hospital de Lazarados, que tamén servía lugar de acollida para os peregrinos que dende Santiago de Compostela se dirixían a Fisterra. O conxunto da obra foi declarado Monumento Nacional.

Muíños do Pozo de Cachón.
O **muíño de marea do Pozo de Cachón** construíuse no primeiro cuarto do século XIX. Logo de estar abandonado, en 1990 iniciouse a súa rehabilitación. Ten planta rectangular, cunha parte adicada a almacén onde a principios do século XX funcionaron os Baños de Santa María, un balneario especializado na hidroterapia con auga mariña e baños temperados de algas.

É un dos maiores muíños do estado das súas características. Na actualidade funciona como centro cultural, albergando de xeito permanente paneis con explicacións sobre a súa construción e función. Tamén acolle exposicións temporais e diversas actividades culturais.

Galería de imaxes
-----------------

* Ría de Muros e Noia.Ría de Muros e Noia.
* Petróglifos da Cova da Bruxa.Petróglifos da Cova da Bruxa.
* Petróglifos da Cova da Bruxa.Petróglifos da Cova da Bruxa.
* Igrexa parroquial de San Xoán de Serres.Igrexa parroquial de San Xoán de Serres.

Lugares e parroquias
--------------------

### Lugares de Serres

| Lugares da parroquia de Serres no concello de Muros (provincia da Coruña) |  |
| --- | --- |
| A Acea | Anido | Avesada | Badernado | Boa Vista | Burleo | O Castelo | Portugalete | O Pozo do Cachón | A Retorta | A Rocha | Serres | Serres de Arriba | Valdexería |

### Parroquias de Muros

| Galicia | Provincia da Coruña | Parroquias de Muros |  |
| --- | --- |
| Abelleira (Santo Estevo) | Esteiro (Santa Mariña) | Louro (Santiago) | Muros (San Pedro) | Serres (San Xoán) | Sestaio (San Miguel) | Tal (Santiago) | Torea (San Xián) |

Notas
-----

1. 1 2  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Serres, Muros Modificar a ligazón no Wikidata*** |

### Outros artigos

* Lugares de Muros

|  |  |
| --- | --- |
| Control de autoridades | 
* Wd: Q12955352
* código INE: 15053050000

 |